Sanamu za Memnon (kwa Kiingereza: Colossi of Memnon) ni sanamu mbili kubwa za mawe za farao Amenhotep III, aliyetawala Misri ya zamani kipindi cha nasaba ya kumi na nane ya Misri. Tangu mwaka 1350 sanamu hizi zimesimama kwenye eneo la makaburi ya Theban yaliyopo mashariki mwa mto Naili. Sanamu hizo pacha zinamwonesha farao Amenhotep III akiwa ameketi, huku mikono yake ikiwa imepumzika kwenye magoti yake na sura yake ikiazama mashariki kuelekea mtoni. Maumbo mengine mawili madogo yamechongwa kwa mbele kidogo sambamba na miguu yake: hawa ni mke wake Tiye na mama yakeMutemwiya. Paneli za pembeni inaonesha mmoja wapo kati ya miungu ya Misri ya zamani aitwaye Hapi. Sanamu zote mbili zimeharibika kwa kiasi, huku sehemu za juu ya kiuno zikiwa ngumu kutambulika. Sanamu ya kaskazini ina kipande kimoja cha jiwe kubwa, lakini sanamu ya kaskazini ina ufa mrefu kwenye nusu ya chini huku sehemu za juu ya kiuno zikiwa na ngazi tano za mawe. inaaminika kuwa hapo awali sanamu hizo mbili zilifanana kwa kila kitu, japokuwa michoro na sanaa zilizopamba zilitofautiana kidogo. Kazi ya awali ya sanamu hizi ilikuwa ni kulinda lango la kuingilia kwenye hekalu lenye maiti ya farao Amenhotep wa tatu.